อะเมซิ่ง
โดย...แบงก์กลิ้ง
12 มี.ค. 2558

โดย...แบงก์กลิ้ง
ใครจะรู้ว่า ดร.สมเกียรติ ตั้งกิจวานิชย์ ประธานทีดีอาร์ไอ คนปัจจุบัน เป็นรุ่นพี่วิศวะจุฬาฯ ของ ดร.อนุชิต อนุชิตานุกูล ประธานสายพัฒนาระบบงานช่องทางขายและผลิตภัณฑ์ ธนาคารเกียรตินาคิน และทั้งสองคนก็ค้นพบเหมือนกันแต่ต่างเวลาว่า ไม่ชอบเรียนวิศวะเลย
คนที่ค้นพบตัวเองก่อนคือ ดร.สมเกียรติ ที่ค้นพบเมื่ออยู่ปี 4 ว่า ชอบเรียนเศรษฐศาสตร์มากกว่า ดังนั้นจึงเปลี่ยนแนวทางชีวิตไปเรียนวิชาที่อยากเรียนจนจบปริญญาเอก แต่ ดร.อู๊ด อนุชิต มาค้นพบตอนที่ได้ทุนว่าแท้จริงแล้วไม่ชอบเรียนวิศวะเหมือนกัน และตอนที่ยังเรียนอยู่ที่คณะวิศวะ จุฬาฯ ได้มีโอกาสพบกับหลวงพ่อวิริยังค์ วัดธรรมมงคล หลวงพ่อทักว่า ดร.อู๊ดจะต้องเป็นนายแบงก์ ตอนนั้น ดร.อู๊ดยังไม่เชื่อว่าจะได้เข้าวงการแบงก์
แต่พอได้ทุนแบงก์ชาติกลับมาทำงานใช้ทุนและในที่สุดก็ตัดสินใจลาออกมาทำธุรกิจเองทำโน่นนี่อีกหลายอย่าง สุดท้ายชีวิตก็ได้มาเป็นนายแบงก์จริงๆ
ดร.อู๊ดบอกว่า เป็นเรื่องที่อะเมซิ่งจริงๆ